ટોસનું કેટલું મહત્વ છે તે તો ઘણી બધી મેચોમાં પુરવાર થયું છે પરંતુ સૌથી યાદગાર કિસ્સો ભારત અને ઇંગ્લેન્ડ વચ્ચે 1990માં રમાયેલી લોર્ડ્ઝ ટેસ્ટનો છે જેમાં કેપ્ટન મોહમ્મદ અઝહરુદ્દીને ટોસ જીતીને બેટિંગ લેવાને બદલે હરીફ ટીમને બેટિંગ આપી હતી. ગ્રેહામ ગૂચે 333 રન ફટકાર્યા હતા અને ભારત કારમી રીતે હારી ગયું હતું. મેચ બાદ ટીમના કોચ બિશનસિંઘ બેદી અને કેપ્ટન વચ્ચે મતભેદો પ્રવર્તતા હતા. અઝહરનું કહેવું હતું કે આ ટીમનો નિર્ણય હતો જ્યારે બેદીનું કહેવું હતું કે તે માત્ર અઝહરનો નિર્ણય હતો.